**Ministru kabineta rīkojuma projekta** "**Par atļauju Finanšu ministrijai (Valsts ieņēmumu dienestam) uzņemties valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās**" **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Izstrādātā rīkojuma projekta mērķis ir saņemt atļauju Finanšu ministrijai (Valsts ieņēmumu dienestam) uzņemties ilgtermiņa saistības, lai īstenotu Eiropas Komisijas (turpmāk – EK) Eiropas Biroja krāpšanas apkarošanai (*OLAF*) programmas "Hercule III" ietvaros divus projektus "VID kapacitātes stiprināšana kontrabandas apkarošanā" un "Specializētas rentgeniekārtu attēlu analīzes mācības".  Ministru kabineta rīkojuma projekts stājas spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par budžetu un finanšu vadību" 24. panta trešajā daļā noteiktais, ka budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums. Ministru kabineta 2012. gada 31. jūlija noteikumu Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" 34.5. apakšpunktā noteiktais, ka Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuriem maksājumu veikšana ir paredzēta, tikai sākot ar n+1 gadu un turpmākajos gados, nepieciešams Ministru kabineta lēmums par tiesībām uzņemties jaunas valsts budžeta ilgtermiņa saistības, izņemot gadījumus, ja šādas tiesības paredzētas normatīvajā aktā vai tiesību aktā par attiecīgā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts ieņēmumu dienests atbilstoši tā pamatfunkcijām iesniedz projektu pieteikumus vai piedalās kā sadarbības partneris citu institūciju vai citu valstu iestāžu pieteiktajos projektos paredzēto pasākumu īstenošanā šādā EK tieši administrētajā programmā – Eiropas Biroja krāpšanas apkarošanai (*OLAF*) programma "Hercule III".  EK *OLAF* programma "Hercule III" ir paredzēta cīņai pret krāpšanu, korupciju un citām nelikumīgām darbībām, kas kaitē Eiropas Savienības (turpmāk – ES) finansiālajām interesēm. Tā jo īpaši ir vērsta uz EK, ES dalībvalstu kompetento iestāžu un citu Eiropas iestāžu un struktūru sadarbību. "Hercule III" programmā paredzētie pasākumi ietver tehniskā un darbības atbalsta nodrošināšanu dalībvalstu tiesībaizsardzības iestādēm cīņā pret robežu nelegālu šķērsošanu un profesionālās apmācības pasākumus.  "Hercule III" programmā Valsts ieņēmumu dienests plāno piedalīties atbilstoši Eiropas Parlamenta un Padomes 2014. gada 26. februāra Regulai (ES) Nr. 250/2014, ar ko izveido programmu darbību veicināšanai Eiropas Savienības finanšu interešu aizsardzības jomā (programma "Hercule III") un atceļ Lēmumu 804/2004/EK.  "Hercule III" programmā dalībvalstis var pieteikties uz finansējumu no 80 % līdz pat 90 % apmērā no kopējām izmaksām, ja projekts ir saistīts ar muitas un tiesībaizsardzības iestāžu tehnisko un operatīvo spēju paplašināšanu.  Pašreizējā periodā *OLAF* programmas "Hercule III" ietvaros Valsts ieņēmumu dienests ir ieplānojis īstenot divus projektus:   1. "VID kapacitātes stiprināšana kontrabandas apkarošanā", kura granta līgumu Nr. 831454-SCCS EK parakstīja 2018. gada 15. decembrī.   Īstenojot projektu, paredzēta bezpilota lidaparāta iegāde, iekļaujot personāla apmācību, lai palielinātu uzraudzības efektivitāti darbībām ar muitošanai pakļautajām precēm, it īpaši vietās, kur nav iespējams nodrošināt muitas amatpersonu klātbūtni vai vizuālo kontaktu, piemēram, ostu akvatorijā, novērojot kuģu degvielas apgādes procesu, un veiktu preventīvas darbības degvielas kontrabandas mēģinājumu novēršanai, kā arī atklājot iespējamos kontrabandas cigarešu slēpņus uz kuģiem.  Savukārt, lai nodrošinātu operatīvo un kriminālprocesuālo darbību izpildi grūti pieejamās vietās vai mazapdzīvotās teritorijās, paredzēts iegādāties divus transportlīdzekļus ar speciālo aprīkojumu un mobilo transportlīdzekļu identifikācijas sistēmu, kā arī nodrošināt apmācības darbam ar iegādāto aprīkojumu.  Projekta īstenošana paredzēta, lai novērstu un apkarotu narkotisko vielu un akcīzes preču kontrabandu, kā arī citas nelikumīgas darbības finanšu un muitas lietu un korupcijas novēršanas jomās.  Īstenojot minēto projektu, plānots sasniegt šādus mērķus:   * nodrošināt efektīvu kuģu bunkurēšanas uzraudzību ostas akvatorijā, novēršot nelegālas degvielas piegādes no kuģiem ostu reidā; * uzlabot iespējamo degvielas kontrabandas gadījumu novēršanu un iespējamo cigarešu kontrabandas slēpņu identificēšanu; * palielināt akvatorijas un tai piekļauto teritoriju kontrolēto daļu skaitu, vienlaikus samazinot muitas kontrolei patērēto laiku; * uzlabot risku analīzi darbībām ar akcīzes precēm, samazināt riskus nelegālai akcīzes preču iekļūšanai ES tirgū, kā rezultātā jūras akvatorija un ostu infrastruktūra netiks uzskatīta par nepietiekami kontrolētu nelegālo akcīzes preču iekļūšanas vietu ES; * nodrošināt ilgstošu nepārtrauktu dažāda veida informācijas vākšanu ar tehniskiem līdzekļiem par notikumiem un pierādāmajos apstākļos ietilpstošajiem faktiem; * spēja veikt operatīvos pasākumus un izmeklēšanas darbības grūti pieejamās vietās, mazapdzīvotās teritorijās un lauku rajonos;   2) "Specializētas rentgeniekārtu attēlu analīzes mācības", kura granta līgumu Nr. 831414-AXIIT EK parakstīja 2018. gada 19. decembrī.  Projekta ietvaros paredzēts organizēt divas specializēto rentgeniekārtu attēlu analīzes mācību sesijas, lai stiprinātu Latvijas muitas operatīvo kapacitāti krāpšanas apkarošanā un nelegālo tabakas izstrādājumu un aizliegtu preču plūsmas atklāšanā un novēršanā. Seminārs tiek organizēts, lai nodrošinātu "Hercule III" programmas ietvaros no 2015. gada jūnija līdz 2017. gada novembrim Baltijas valstu muitas dienestu kopīgi īstenotā projekta "Eiropas Savienības finanšu interešu aizsardzības stiprināšana, sekmējot cīņu pret krāpšanu: kopīga datu apmaiņas tīkla starp Baltijas valstu muitas dienestu skenēšanas iekārtām izveide" (turpmāk – *BAXE*) ilgtspēju un paaugstinātu iegūto rentgenattēlu analīzes efektivitāti un ātrumu, kā arī paaugstinātu attēlu analizētāju (skeneru operatoru) kvalifikāciju. Apmācībām paredzēts izmantot īpaši izveidotu un ar dažādiem pārvietojamiem priekšmetiem aprīkotu konteineru, kurā ir iespējams izvietot dažādas preces, simulējot vairāku veidu slēpņus, dažādās plaknēs, pēc tam konteiners tiek skenēts un veikta rentgenattēlu analīze. Rezultātā tiks pilnveidota 100 Valsts ieņēmumu dienesta Muitas pārvaldes amatpersonu (rentgena attēlu analizētāju) prasme, atpazīstot priekšmetu izskatu dažādā izvietojumā un dažādās kravās, rentgenattēlos, tādējādi palīdzot efektīvāk identificēt aizliegtus priekšmetus rentgenattēlos, veicot muitas kontroles pasākumus. Papildus tam tiks organizēts reģionālais darbseminārs Baltijas valstu muitas iestādēm, lai veicinātu sadarbību un informācijas apmaiņu par Baltijas valstu muitas iestāžu pieredzi un labās prakses piemēriem reģionālā un ES līmenī. Rezultātā paredzēts izstrādāt *BAXE* sistēmas potenciālās attīstības plānu.  Rīkojuma projekts paredz uzņemties valsts budžeta ilgtermiņa saistības 2019.−2020. gadā un īstenot EK *OLAF* programmas "Hercule III" ietvaros divus projektus "VID kapacitātes stiprināšana kontrabandas apkarošanā" un "Specializētas rentgeniekārtu attēlu analīzes mācības". |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts ieņēmumu dienests) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ieņēmumu dienests  Visa sabiedrība |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina administratīvo slogu.  Projektu īstenošana nodrošinās sabiedrības aizsardzību, drošību un drošumu, kā arī veicinās efektīvus muitas iestāžu kontroles pasākumus godīgas konkurences nodrošināšanai uzņēmējdarbībā un sabiedrības aizsardzībai.  Ņemot vērā, ka projekti ir nozīmīgi ES finansiālo interešu un valsts budžeta ieņēmumu aizsardzībai, to īstenošana nodrošinās noziedzīgu nodarījumu apkarošanu, izvairīšanos no nodokļu nomaksas, samazinot nodokļu krāpšanu, kā arī pozitīvi ietekmēs iedzīvotāju paļāvību uz nodokļu sistēmas taisnīgumu un efektivitāti. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru  n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 185 844 | 0 | 135 000 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 185 844 | 0 | 135 000 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 278 972 | 0 | 206 305 | 0 | 0 | 0 |
| 2.1. valsts pamatbudžets | 0 | 278 972 | 0 | 206 305 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –93 128 | 0 | –71 305 | 0 | 0 | 0 |
| 3.1. valsts pamatbudžets | 0 | –93 128 | 0 | –71 305 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 93 128 | 0 | 71 305 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar 2018. gada decembrī noslēgtajiem granta līgumiem par projektu īstenošanu EK sedz 80 % no attiecīgo pasākumu attiecināmajām izmaksām, tādējādi Latvijai ir jānodrošina finansējums 20 % apmērā, kā arī pasākuma pievienotās vērtības nodokļa (turpmāk – PVN) izdevumi. Provizorisks nepieciešamā finansējuma sadalījums pa gadiem ir sniegts tabulā.   |  |  |  |  | | --- | --- | --- | --- | | Finansējuma avots | Kopā | 2019. gadā | 2020. gadā | | Kopā: | **485 277** | **278 972** | **206 305** | | EK līdzfinansējums | 320 844 | 185 844 | 135 000 | | Latvijas finansējums | 164 433 | 93 128 | 71 305 |   1) "VID kapacitātes stiprināšana kontrabandas apkarošanā".  Projekta plānotais ieviešanas laiks saskaņā ar granta līgumā noteikto ir 2019. gada janvāris–2020. gada jūnijs. Projekta īstenotāji ir Valsts ieņēmumu dienesta Muitas pārvalde un Valsts ieņēmumu dienesta Nodokļu un muitas policijas pārvalde. Kopējais plānotais projekta budžets ir 337 500 *euro* (bez PVN), no kura EK finansējums ir 80 % jeb 270 000 *euro* un 20 % jeb 67 500 *euro* valsts līdzfinansējums. Atbilstoši projekta nosacījumiem projekta PVN izdevumi ir jāsedz projekta īstenotājam, t. i., Latvijai, 70 875 *euro* apmērā*,* tādējādinepieciešamaisLatvijas valsts budžeta finansējums projektam kopā ir 138 375 *euro*.  Projekta īstenošanai no EK 2018. gada 20. decembrī saņemts avansa maksājums 135 000 *euro* apmērā, atlikušais maksājums 135 000 *euro* apmērā tiks saņemts 2020. gadā pēc projekta noslēguma.  Papildus 2020. gadā nepieciešams finansējums no valsts budžeta priekšfinansējuma nodrošināšanai (nesaņemtie 50 % no EK granta) 135 000 *euro* apmērā.  Projekta īstenošanai nepieciešamā finansējuma sadalījums pa gadiem (*euro*):   |  |  |  |  | | --- | --- | --- | --- | |  | **2019. gadā** | **2020. gadā** | **Kopā** | | **Projekta kopējās izmaksas (bez PVN)** | **167 000** | **170 500** | **337 500** | | *EK avansa maksājums (50 % no EK finansējuma)* | *135 000* | *0* | *135 000* | | *Valsts budžeta līdzfinansējums 20 %* | *32 000* | *35 500* | *67 500* | | *Valsts budžeta priekšfinansējums (50 % no EK finansējuma)* | *0* | *135 000* | *135 000* | | PVN | 35 070 | 35 805 | 70 875 | | **Projekta izdevumi kopā** | **202 070** | **206 305** | **408 375** | | Atmaksa valsts pamatbudžetam |  | 135 000 | 135 000 |   2) "Specializētas rentgeniekārtu attēlu analīzes mācības".  Projekta ieviešanas laiks saskaņā ar granta līgumu ir 2019. gada janvāris–2020. gada marts. Projekta īstenotājs ir Valsts ieņēmumu dienesta Muitas pārvalde. Kopējais plānotais projekta budžets ir 63 555 *euro* (bez PVN), no kura EK finansējums ir 80 % jeb 50 844 *euro* un 20 % jeb 12 711 *euro* ir valsts līdzfinansējums. Atbilstoši projekta nosacījumiem projekta PVN izdevumi ir jāsedz projekta īstenotājam, t. i., Latvijai, 13 347 *euro* apmērā, tādējādi nepieciešamais Latvijas valsts budžeta finansējums projektam kopā ir 26 058 *euro*.  Projekta īstenošanai no EK 2018. gada 27. decembrī saņemts avansa maksājums 25 421,06 *euro* apmērā, atlikušais maksājums 25 421,06 *euro* apmērā tiks saņemts 2020. gadā pēc projekta noslēguma.  Papildus 2019. gadā nepieciešams finansējums no valsts budžeta priekšfinansējuma nodrošināšanai (nesaņemtie 50 % no EK granta) 25 422 *euro* apmērā.  Projekta īstenošanai nepieciešamā finansējuma sadalījums pa gadiem (*euro*):   |  |  |  |  | | --- | --- | --- | --- | |  | **2019. gadā** | **2020. gadā** | **Kopā** | | **Projekta kopējās izmaksas (bez PVN)** | **63 555** | **0** | **63 555** | | *EK avansa maksājums (50 % no EK finansējuma)* | *25 422* | *0* | *25 422* | | *Valsts budžeta līdzfinansējums 20 %* | *12 711* | *0* | *12 711* | | *Valsts budžeta priekšfinansējums (50 % no EK finansējuma)* | *25 422* | *0* | *25 422* | | PVN | 13 347 | 0 | 13 347 | | **Projekta izdevumi kopā** | **76 902** | **0** | **76 902** | | Atmaksa valsts pamatbudžetam | 0 | 25 422 | 25 422 |   Informācija par plānoto naudas plūsmu:  **2019. gads:**  **-** kopējie ieņēmumi projektu īstenošanai plānoti 160 422 *euro*, kas veidojas no EK avansa maksājuma 50 % apmērā projektam "VID kapacitātes stiprināšana kontrabandas apkarošanā" – 135 000 *euro* un projektam "Specializētas rentgeniekārtu attēlu analīzes mācības" – 25 422 *euro*;  - kopējais no valsts budžeta nepieciešamais finansējums plānots 118 549 *euro*, t. sk. valsts budžeta līdzfinansējums – 44 711 *euro* un PVN – 48 417 *euro*, kā arī 25 422 *euro* valsts budžeta priekšfinansējums (50 % no EK finansējuma) projekta "Specializētas rentgeniekārtu attēlu analīzes mācības" īstenošanai.  **2020. gads:**  - kopējais no valsts budžeta nepieciešamais finansējums plānots 206 305 *euro*, t. sk. valsts budžeta līdzfinansējums projekta "VID kapacitātes stiprināšana kontrabandas apkarošanā" īstenošanai – 35 500 *euro*, un PVN – 35 805 *euro,* kā arī 135 000 *euro* valsts budžeta priekšfinansējums projekta "VID kapacitātes stiprināšana kontrabandas apkarošanā" īstenošanai (50 % no EK finansējuma);  **-** pēc projektu noslēguma plānoti ieņēmumi 160 422 *euro* EK gala maksājumu veidā (t. i., 50 % no EK grantiem), kas tiks atmaksāti valsts budžetā par projektu īstenošanai izmantoto priekšfinansējumu. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nepieciešamais nacionālais līdzfinansējums un priekšfinansējums izdevumu segšanai normatīvajos aktos noteiktā kārtībā tiks pieprasīts no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrument un pārējās ārvalstu finanšu palīdzības līdzfinansēto projektu un pasākumu īstenošanai".  Lai valsts budžetā atmaksātu saņemto priekšfinansējumu, 2020. gada budžetā tiks ieplānoti ieņēmumi no ārvalstu finanšu palīdzības atmaksām valsts pamatbudžetam (t. i., 50 % no EK grantiem) un atbilstoši izdevumi atmaksas veikšanai valsts budžetā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekti paredz Valsts ieņēmumu dienesta darbinieku apmācību, programmatūras un specifiskā aprīkojuma iegādi EK (*OLAF*) finansētā projekta ietvaros, sabiedrība tiek informēta Valsts ieņēmumu dienesta tīmekļa vietnē www.vid.gov.lv par projekta apstiprināšanu, mērķiem, īstenošanu, rezultātiem un ieguvumiem, rīkojuma projekts tiks ievietots Finanšu ministrijas tīmekļa vietnē http://www.fm.gov.lv sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project533> |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties rīkojuma projekta izstrādē un viedokli par rīkojuma projektu var izteikt līdz 2019. gada 12. februārim. |
| 3. | Sabiedrības līdzdalības rezultāti | Priekšlikumi un ierosinājumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nemainīs Valsts ieņēmumu dienesta funkcijas un institucionālo struktūru.  Netiks veidotas jaunas institūcijas, kā arī esošās institūcijas netiks reorganizētas vai likvidētas.  Rīkojuma projekta izpilde notiks esošo Valsts ieņēmumu dienesta cilvēkresursu ietvaros. |
| 3. | Cita informācija | Nav |

Finanšu ministrs J. Reirs

Zvirgzde 67122685

irena.zvirgzde@vid.gov.lv